Hyvä vierailija,

käsihuuhteen käyttö on tehokas keino ehkäistä taudinaiheuttajien leviämistä sairaalassa.

**Pyydämme kaikkia sairaalassa vierailevia noudattamaan alla olevaa ohjetta:**

**Desinfioi kätesi käsihuuhteella**

* Osastolle saapuessasi.
* Potilashuoneeseen mennessäsi ja sieltä lähdettyäsi.
* Poistuessasi osastolta.
* Käytyäsi WC:ssä.

**Desinfioi kätesi oikein**

* Ota käsihuuhdetta kuiviin käsiin 1–2 painallusta.
* Hiero käsihuuhdetta käsiin kauttaaltaan, erityisesti sormenpäihin, peukaloihin ja kämmeniin, kunnes kädet ovat täysin kuivat.

**Pese kätesi vedellä ja saippualla**

* Aina kun kädet ovat näkyvästi likaiset.
* WC-käynnin jälkeen.

**Yski ja aivasta oikein**

* Älä yski tai aivasta muita ihmisiä kohti.
* Yski ja aivasta tiiviisti nenäliinaan.
* Laita nenäliina välittömästi roskiin yskimisen jälkeen.
* Mikäli nenäliinaa ei ole saatavilla, yski silloin paidan hihan yläosaan.
* Yskimisen jälkeen desinfioi kädet käsihuuhteella.

**Jos vierailusi läheisesi luona on välttämätön, vaikka sairastat infektiotautia (esim. flunssa, influenssa, mahatauti), ennen potilashuoneeseen menoa ota yhteyttä osaston hoitohenkilökuntaan.**